ಆಕ್ಸಿಜನ್ ಸಿಲಿಂಡರ್ಗಳೊಂದಿಗೆ ಗಾಂಜಾ ಸಾಗಣೆ: 1277 ಕೆಜಿ ಮಾದಕ ವಶ ನವದೆಹಲಿ,ಜೂ.13 ಆಕ್ಸಿಜನ್ ಸಿಲಿಂಡರ್ ಗಳನ್ನು ಸಾಗಿಸುತ್ತಿದ್ದ ಟ್ರಕ್ ನಲ್ಲಿ ಗಾಂಜಾ ಸಾಗಿಸುತ್ತಿದ್ದ ವ್ಯಕ್ತಿಗಳನ್ನು ಜೆಯ್ಪೋರೆ ಸರ್ದಾರ್ ಠಾಣೆ ಪೊಲೀಸರು ಬಂಧಿಸುವಲ್ಲಿ ಯಶಸ್ವಿಯಾಗಿದ್ದಾರೆ. ಬಂಧಿತರನ್ನು ಲಾರಿ ಚಾಲಕ ಜೋಸ್ಪಾಲ್ 43 ಹಾಗೂ ಗಾಂಜಾ ವ್ಯಾಪಾರಿ ಲಕ್ವೀಂದರ್ ಸಿಂಗ್ 43 ಎಂದು ಗುರುತಿಸಲಾಗಿದೆ. ಆಂಧ್ರಪ್ರದೇಶದ ವಿಶಾಖಪಟ್ಟಣಂ ಪೋರ್ಟ್ ನಿಂದ ಆಕ್ಸಿಜನ್ ತುಂಬಿಕೊಂಡು ದೆಹಲಿ ಗೆ ಹೋಗುವಾಗ ಒಡಿಶಾದ ಕೊರಾಫುಟ್ ಜಿಲ್ಲೆಯಲ್ಲಿ ಗಾಂಜಾ ವ್ಯಾಪಾರಿ ಲಕ್ವೀಂದರ್ ಸಿಂಗ್ ಟ್ರಕ್ ಗೆ 1.1 ಕೋಟಿ ಗಾಂಜಾವನ್ನು ತುಂಬಿದ್ದಾನೆ. ಆಕ್ಸಿಜನ್ ಟ್ರಕ್ ನಲ್ಲಿ ಗಾಂಜಾ ಸಾಗಿಸುತ್ತಿರುವ ಬಗ್ಗೆ ಖಚಿತ ಮಾಹಿತಿ ಪಡೆದ ಪೊಲೀಸರು ಇಬ್ಬರು ಆರೋಪಿಗಳನ್ನು ಬಂಧಿಸಿ 1277 ಕೆಜಿ ಗಾಂಜಾ ವಶಪಡಿಸಿಕೊಳ್ಳುವಲ್ಲಿ ಯಶಸ್ವಿಯಾಗಿದ್ದೇವೆ ಎಂದು ಜೇಯ್ಪುರೆ ಸರ್ದಾರ್ ಪೊಲೀಸ್ ಠಾಣೆಯ ಹಿರಿಯ ಅಧಿಕಾರಿ ಅದಿತ್ಯ ಮಹಾಕುರ್ ಸುದ್ದಿ ಗಾರರಿಗೆ ತಿಳಿಸಿದ್ದಾರೆ.